Diari Oficial de la Generalitat Valenciana


Sumari del DOGV 3365, del 04-11-1998 (1998/8674)

Convocatòria per a cobrir una plaça de tècnic mitjà d'informàtica, inclosa en l'oferta d'ocupació pública de 1997.
------------------------------------------------------------------------------------------------------------------

### Dades del document

Número de DOGV
:   3365

Data del DOGV
:   04-11-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8674


Data del document
:   14-09-1998

Organisme emissor
:   Ajuntament de Sueca

Tipus de document
:   Convocatòria

Descriptors 

:   * Sueca
    * administració local
    * professió de la informàtica
    * concurs administratiu
    * informàtica

Convocatòria per a cobrir una plaça de tècnic mitjà d'informàtica, inclosa en l'oferta d'ocupació pública de 1997. [1998/A8674]
  
El Ple de l'Ajuntament, en sessió ordinària celebrada el 2 de juliol de l'any en curs, va aprovar les bases específiques per a cobrir una plaça de tècnic mitjà en informàtica, inclosa en l'oferta d'ocupació pública de 1997, i que s'incorpora com a annex II a les generals aprovades pel Ple d'aquesta corporació en sessió de 4 de juny de l'any en curs, formant un cos únic, i que a continuació es detallen.
  
Sueca, 14 de setembre de 1998.- L'alcalde: Salvador Gil Beltrán.
  
ANNEX II
  
Una plaça de tècnic mitjà en informàtica.
  
Naturalesa: funcionari.
  
Escala: administració especial.
  
Grup: B .
  
C. destinació: 24.
  
C. específic: 409.032 PTA anuals.
  
Titulació exigida: diplomat.
  
Forma de provisió: concurs oposició. Promoció interna.
  
Drets d'examen: 4.000 pessetes.
  
Requisits específics:
  
1. Ser funcionari de carrera de l'Ajuntament de Sueca integrat en l'escala d'administració especial, grup C, subescala tècnica, amb un mínim de dos anys d'antiguitat en aquesta subescala.
  
2. Estar en possessió del títol de diplomat en Informàtica.
  
Fase d'oposició
  
Consistirà en la realització dels següents exercicis, tots ells de caràcter obligatori:
  
1.r De caràcter eliminatori. Consistirà a desenvolupar per escrit, durant un període màxim d'una hora, un qüestionari de 60 preguntes concretes sobre el programa annex a la convocatòria. La qualificació serà de 0 a 10 punts; seran eliminats aquells aspirants que no assolisquen un mínim de 5 punts.
  
2.n De caràcter eliminatori. Consistirà a desenvolupar per escrit un supòsit pràctic relacionat amb les funcions pròpies de la plaça, que serà proposat pel tribunal.
  
La qualificació serà de 0 a 10 punts; seran eliminats aquells aspirants que no assolisquen un mínim de 5 punts.
  
3.r De caràcter no eliminatori. Consistirà a traduir per escrit, en un període màxim de 30 minuts, un text assenyalat pel tribunal, del castellà al valencià i viceversa. La qualificació d'aquest exercici serà de 0 a 3 punts.
  
Fase de concurs
  
No tindrà el caràcter d'eliminatori i es valoraran els mèrits al(legats i acreditats documentalment pels aspirants junts amb la instància, d'acord amb el següent barem:
  
1. Antiguitat: 0,25 punts per cada any complet de servei en l'administració pública, fins a un màxim de 5 punts.
  
2. Experiència: es valorarà atenent principalment el fet d'haver exercit funcions similars a les del lloc a ocupar.
  
Es tindran en compte per a això els certificats expedits per la secretària general de l'Ajuntament. Per cada mes complet 0,10 punts, fins a un màxim de 5 punts.
  
3. Formació personal:
  
3. 1 Titulació i diplomes
  
Es valorarà sempre que no constituïsquen requisits per a l'accés a la plaça. S'atorgarà major puntuació a aquells que guarden relació amb les característiques del lloc. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit.
  
- Llicenciatura: 2 punts.
  
3.2 Cursos de formació i perfeccionament
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública i hagen sigut homologats o impartits per organismes oficials.
  
La valoració s'efectuarà, segons la duració, d'acord amb la següent escala:
  
De 100 a més hores: 1 punt
  
De 75 o més hores: 0,75 punts
  
De 50 o més hores: 0,50 punts
  
De 25 o més hores: 0,25 punts
  
De 15 o més hores: 0,10 punts
  
La puntuació de la fase de concurs només es farà efectiva en el supòsit que se supere la fase d'oposició.
  
Determinada la puntuació obtinguda per cada aspirant en la fase de concurs, se sumarà l'obtinguda en la fase d'oposició, a efectes de determinar la puntuació definitiva.
  
Categoria del tribunal
  
El tribunal que qualifique aquestes proves serà de categoria segona de les establides en la Resolució de 22 de març de 1993, per la qual es revisa l'import de les indemnitzacions establides en el Reial Decret 236/1988, de 4 de març.
  
Programa
  
1. Unitats funcionals del computador. CPU: conceptes fonamentals; CPU d'un bus i multibús. Unitat de control: conceptes fonamentals; UC cablejada i microprogramada.
  
2. Paral·lelisme. Computadors segmentats i amb anticipació. Pipeline. Microprocessadors RISC versus CISC.
  
3. Unitat aritmeticològica: conceptes fonamentals; operacions aritmeticològiques bàsiques; sumadors ràpids.
  
4. Memòria principal: definició i característiques generals; organització interna; antememòries.
  
5. Paginació. Memòria virtual.
  
6. Entrada/eixida. Controladors. Interrupcions. Canals.
  
7. Sistemes operatius: conceptes generals. Definició i conceptes. Estructura d'un S.O.
  
8. Processos: definició, estats d'un procés, comunicació entre processos, planificació. Bloquejos.
  
9. Gestió de memòria. Objectius i definició de memòria virtual. Gestió de memòria sense intercanvi ni paginació. Gestió de memòria amb intercanvi. Memòria virtual: definició, paginació i segmentació. Algoritmes de substitució de pàgines. Model de Working-Set.
  
10. Gestió de fitxers. Visió d'usuari. Disseny de sistemes de fitxers. Gestió de l'espai en disc. Fitxers compartits. Control de concurrència. Fiabilitat. Eficiència.
  
11. Gestió d'entrada-eixida. Canals: tipus. Gestió de dispositius: dedicats, compartits i virtuals. Spooling. Deadlocks.
  
12. El sistema operatiu MS-DOS. Configuració del sistema. Sistema de fitxers.
  
13. El sistema operatiu Windows NT. Dominis. Gestió de comptes d'usuari. Sistema de fitxers. Configuració de xarxa.
  
14. El sistema operatiu UNIX. Sistema de fitxers. Dispositius. Processos. Gestió de comptes d'usuari. La shell.
  
15. Fitxers. Conceptes i definicions. Visió de l'usuari i del sistema operatiu. Organització de l'accés als fitxers.
  
16. Disseny conceptual del model de dades. La metodologia entitat/relació.
  
17. Bases de dades. Integritat. Concurrència. Deadlock. Seguretat. Protecció. Diccionari de dades.
  
18. El model de dades relacional. Estructures. Restriccions d'integritat. Dependències funcionals. Formes normals. Operadors.
  
19. Bases de dades orientades a objecte. Gestió de la complexitat. Abstracció.
  
20. Bases de dades distribuïdes. Conceptes bàsics. Transparència d'ubicació i replicació. Propagació d'actualitzacions.
  
21. Control de concurrència en bases de dades distribuïdes. Reserves. Marques de temps. Protocols de confirmació.
  
22. Recuperació d'estats inconsistents en bases de dades. Mètode de la doble fase.
  
23. El llenguatge de consulta estructurat (SQL).
  
24. Disseny d'algoritmes. Divideix i venceràs. Programació dinàmica. Algoritmes voraços. Ramificació i poda.
  
25. Algorítmica. Noció d'algoritme. Anàlisi d'algoritmes. Tipus de dades. Recursivitat.
  
26. Estructures d'informació. Definició i operacions primitives de les següents estructures: tires, matrius, conjunts i registres; piles, cues i llistes; arbres i grafos.
  
27. Llenguatges de programació. Característiques generals. Estructures comunes. Generacions. Estil de codificació. Eficiència.
  
28. Enginyeria del programari (software). Crisi del programari. Cicle de vida clàssic. Crisi del programari. Prototipat.
  
29. Planificació d'un sistema d'informació. Gestió de recursos. Planificació del cost.
  
30. Anàlisi de sistemes d'informació. Diagrames de fluix de dades.
  
31. Disseny de sistemes d'informació. Fonaments. Disseny orientat a objectes. Disseny de sistemes de temps real.
  
32. Tècniques de prova i implantació del programari. Manteniment i documentació. Garantia de qualitat del programari.
  
33. Seguretat informàtica. Anàlisi de riscos. Mesures de seguretat. Plans de contingència.
  
34. Seguretat en xarxes. Criptografia.
  
35. Transmissió de dades: generalitats. Conceptes previs: comunicació, informació i transmissió. Elements d'un sistema de TD. Conceptes generals sobre TD: velocitat de modulació, baud, velocitat de transferència de dades, transferència sèrie/paral·lel, sincronisme, transferència síncrona/asíncrona. Commutació de circuit, missatge, paquet.
  
36. Arquitectura de xarxes. Model OSI d'ISO.
  
37. La capa física. Concepte de canal. Errors. Mitjans de transmissió. Modes de transmissió. Multiplexió i commutació.
  
38. La subcapa d'accés al medi. LAN versus MAN. Protocols Aloha, CSMA, CSMA/CD, 802.3, 802.4, 802.5
  
39. La capa d'enllaç. Control d'errors. Control de fluix. Protocols elementals.